AIŠKINAMASIS RAŠTAS

Dėl Molėtų rajono savivaldybės tarybos 2020-04-30 sprendimo Nr. B1-84 „Dėl uždarosios akcinės bendrovės „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinių kainų nustatymo ir subsidijavimo“ pakeitimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės taryba 2020 m. balandžio 30 d. sprendimu Nr. B1-84 „Dėl uždarosios akcinės bendrovės „Molėtų vanduo“ perskaičiuotų geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazinių kainų nustatymo ir subsidijavimo“ (toliau – Sprendimas) nustatė UAB „Molėtų vanduo“ perskaičiuotas geriamojo vandens tiekimo ir nuotekų tvarkymo paslaugų bazines kainas ir dėl padidėjusių kainų nusprendė taikyti geriamojo vandens abonentams ir vartotojams 0,08 Eur dydžio kainos subsidiją. Geriamojo vandens tiekimo ir nuotekų tvarkymo paslaugų perskaičiuotos bazinės kainos, paviršinių nuotekų tvarkymo paslaugų perskaičiuotos bazinės kainos galioja 12 mėnesių nuo šių kainų įsigaliojimo dienos.

Atsižvelgus į Vyriausybės atstovų įstaigos Vyriausybės atstovo Panevėžio ir Utenos apskrityse 2020 m. liepos 2 d. rašte Nr. (5.14)-S3-87 „Dėl 2020-04-30 Molėtų rajono savivaldybės tarybos sprendimo Nr. B1-84 bei informacijos pateikimo“ nurodytas pastabas dėl Sprendimo teisėtumo, Administracija teikia sprendimo projektą, kuriame pakeičia Sprendimo preambulę, papildydama ją Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ ir nurodo siekiamą tikslą - palengvinti dėl COVID 19 finansinių sunkumų patyrusių rajono gyventojų ir verslo subjektų padėtį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priimtas sprendimas atitiks reglamentuojančius teisės aktus.

 Neigiamų pasekmių nėra.

 **4. Priemonės sprendimui įgyvendinti**

Vykdyti teisės aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Uždaroji akcinė bendrovė „Molėtų vanduo“, Molėtų rajono savivaldybės administracija.